  Виталий Пронин Кылем арын 1-тӥ январьлы Быдӟым тыложе пыриськемъёс 1 сюрс 21 кузя вал на ке, туннэ нуналлы кылемын 770-эз.Кылем арын Кун Кенешысь депутатъёс мыло-кыдо пыриськизы «Гажан» ужрадэ. Со азинтэмын луоз туэ но.Кун Кенешлэн Тӧроезлэн воштӥсез Светлана Кривилёва верамъя, «Гажан» табере пӧрмиз быдэс проектлы. Берпуметӥ ветеранъёс кыльытозь, депутатъёс соосты эскерыса-чакласа возёзы. Араз 3-4 пол ке но доразы вуылыны тыршозы.- Ветеранъёсмылы ӵемысь дуно огшоры шуныт кылъёс гинэ но, - вераз Светлана Петровна. - Одӥгъёсызлы азбарзэс мычоно, мукетызлы ву пыртоно, пу пилёно...Коньдонэн юрттэт возьмасьёс пӧлазы ӧвӧл. Бен, тросэзлэсь тазалыксэс юнматоно. Озьы кылем арын 172 муртлы койкае инты висъямын, ог 230-эзлы дораз ик эмъюрттэт сётэмын.Жаляса верано, ветеранъёслэн радъёссы син куспын кулэсмо. Кылем арын 1-тӥ январьлы Быдӟым тыложе пыриськемъёс 1 сюрс 21 кузя вал на ке, туннэ нуналлы кылемын 770-эз. Пал кылем кышнооссы но ӧжытгес но ӧжытгес луо - ар талэсь азьло 6 сюрс 677 кузя вал на, али 4 сюрс 711 кылемын.Элина Кумачёва Туспуктӥз А. Горбунов   Теги: ечуж  